Държавен вестник, бр. 48, 2025 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  48
Всичко това показва, че не само белодробно заболяване може да доведе до кислородна 
недостатъчност, а причина за такава могат да бъдат и заболявания на сърцето или сърдечно-съдовата 
система. 
Основния симптом на недостига на кислород в дихателните пътища е затруднението в дишането. 
Това е проява на хронично заболяване, което може да прогресира и да наложи приемането Ви по 
спешност в болница за лечение или провеждане на лечение в дома с кислород, ако след преценка на 
състоянието Ви приемането само на медикаменти не може да постигне желаният резултат. 
Вашият лекар е преценил, че за по-нататъшното Ви лечение е необходимо да бъдете насочен 
преценен и наблюдаван в специализиран център за домашно кислородолечение, където ще бъдете 
прегледан/а, ще бъдат разгледани Вашите медицински документи, ще Ви бъдат направени при 
необходимост допълнителни изследвания и ще Ви бъде предписан /отказан апарат за лечение с 
кислород в дома. 
През времетраенето на периода на оценка Вие ще трябва да провеждате назначеното Ви лечение, 
да спазвате предписания режим, както и да съобщавате на лекуващия Ви лекар всички възникнали 
оплаквания или проблеми, които счетете за важни. 
По време на престоя Ви в клиниката ще Ви бъдат извършвани различни изследвания, включително 
изследвания на дишането, газов анализ на артериална кръв, биохимично изследване на кръвта, както и 
други допълнителни изследвания при необходимост. За тях ще бъдете допълнително информирани 
преди да бъдат извършени. 
Ако отговаряте на изискванията за домашно кислородолечение апарат за подпомагане на 
дишането в дома ще Ви бъде предписан, а лекарите от центъра, който ще Ви наблюдава ще определят 
дебита на кислорода, ще Ви разяснят как да боравите с апарата за кислород, как да подменяте филтрите 
и ще проконтролират ефекта от лечението. Такова обучение в центъра за Домашно кислородолечение 
ще бъде направено и на Вашите близки.  
Необходими са две основни условия за успешна дългосрочна кислородотерапия: 
 близък контакт и контрол от вашия лекар  
 последователно и непрекъснато прилагане на кислородотерапията. 
 
Проучванията показват, че в дългосрочен план кислородотерапията трябва да продължава 
най-малко 16 часа на ден, за да се постигне съответния успех. Въпреки това, крайната цел трябва 
да е 24-часова терапия с кислород. 
Дългосрочната домашна кислородотерапия е решаваща мярка, въздействието на която има 
значение както за цялостния начин на живот, така и за предстоящата продължителност на живот. Това 
изисква дисциплина и постоянство. 
Не всички пациенти обаче имат нужда от кислород. Вашият лекар преценява дали имате нужда от 
кислород в дома. Може да се наложи да бъдат проведени кръвни изследвания, тестове за физическа 
активност, изследвания на белодробната функция или изследване на съня. Тъй като кислородът е 
лекарство, кога ще започне лечението, е решение, което се взима само от лекар специалист. Дозата на 
кислорода се определя в болница и никога не трябва да променяте дозата без лекарско предписание. 
Ние ще следим Вашето здравословно състояние в продължение на целия Ви престой. При всички 
случаи от Вас ще се иска активно съдействие при вземане на всяко едно решение по отношение на 
лечебните процедури. Ако по време на лечението почувствате неприятни странични ефекти, можете да 
поискате от лекуващия Ви екип да преоцени състоянието Ви и съответно при нужда да коригира 
лечението. 
Ако по време на лечението пожелаете да го прекратите, можете да направите това по всяко време, 
без да сте длъжни да давате обяснения. Необходимо е обаче да изразите това свое желание писмено, 
като с това си действие освобождавате лекуващия екип от отговорността за по нататъшното Ви 
здравословно състояние. 
Ако в течение на този престой имате каквито и да е въпроси относно вида на лечението, 
изследванията или правата Ви като пациент, или ако смятате, че сте получили увреждане, свързано с 
лечението, моля обръщайте се към своя или дежурния лекар по всяко време. 
Ако решите да се откажете от лечение, не може да Ви се търси отговорност. В такъв случай обаче 
Вие нямате основание да търсите отговорност от лекуващия Ви екип. Моля Ви да помните, че всички 
наши действия са насочени само към грижите за Вашето здраве.